tomron87/hebrew-wikipedia-sentences-corpus huggingface dataset:
מנריי – יצור אדום-כחול עם ראש בצורת חתול ים (שמו גזור מ-Manta Ray – השם באנגלית של חתול ים).
איש הבורות (נודע גם בכינוי האינדיאני של הבורות, בפורטוגזית: índio do buraco; שנות ה-60 של המאה ה-20 בערך – יולי או אוגוסט 2022) היה כינוי שהיה בשימוש פקידי ממשל, ובשימוש העיתונות כדי לתאר גבר בן לשבטי הילידים בברזיל, שחי לבדו ביער האמזונאס.
ההנחה היא שהוא היה השורד האחרון משבטו.
לא ידוע איזו שפה הוא דבר או איך נקרא השבט שהוא השתייך אליו.
כינויו של איש הבורות נלקח מהבורות העמוקים שנמצאו בכל אחד ממקומות המגורים שאותם הוא נטש.
ההשערה המקורית היא שבורות אלו שימשו אותו ללכוד בעלי חיים או שימשו אותו כמחבוא, אך חלק מאלה שתצפתו עליו משערים שלבורות יש משמעות רוחנית לשבטו לשעבר.
הבורות צרים ועומקם יותר מ-1.8 מטרים.
במקורות נוספים הוא כונה גם:
"האיש הבודד ביותר בעולם" (Loneliest Man on Earth).
אנשים החלו להיות מודעים לקיומו המבודד של איש הבורות ב-1996. שאר חבריו לשבט נהרגו ככל הנראה בעקבות מספר התנגשויות עם חוואים וכורתי עצים בשנות ה-80 ובשנות ה-90 של המאה ה-20. אחד המומחים הסביר ש"אין לראות בו מתבודד המסתתר בפני החברה.
האיש הוא שורד של רצח עם.
הוא לא בחר לחיות לבד".
ב-2007 הכריז המוסד הלאומי למען האינדיאנים (FUNAI) על שטח של 80 קמ"ר סביבו כאזור מחוץ לתחום לכניסה ולפיתוח.
בהמשך הורחבה הטריטוריה שלו בעוד כ-30 קמ"ר.
חוקת ברזיל, שאושרה ב-1988, כבר העניקה לילידי הארץ זכויות על השטחים שבהם הם ישבו באופן מסורתי.
מאז ייסוד השמורה ועד למותו, זכה האיש להשגחה של אנשי FUNAI והם ניסו למנוע הפרעה כל שהיא בשטחו.
על אף זאת, הותקף איש הבורות ב-2009 על ידי חמושים, אך שרד.
אף על פי שהוא נמנע ממגע ישיר עם אחרים, איש הבורות היה מודע לכך שהוא נמצא בהשגחת אנשי FUNAI.
מעת לעת הם השאירו לו מתנות כמו כלים או זרעים, וכך "יצרו אצלו רמה מסוימת של אמון".
לעיתים הוא סימן לצופים בו להיזהר מהמלכודות שהוא חופר כאמצעי הגנה או כמלכודת לבעלי חיים.
ב-2018 פרסמה FUNAI סרט וידאו שלו כדי להעלות את המודעות העולמית לאיומים על השבטים בברזיל שלא נוצר עמם קשר.
בסרט זה, האיש, שככל הנראה היה בעת פרסום הסרט בשנות החמישים לחייו, נראה במצב בריאות טוב.
ב-24 באוגוסט 2022 נמצא איש הבורות מת במקום מגוריו.
גופתו הייתה מוקפת בנוצות צבעוניות, מה שהוביל את אנשי FUNAI למסקנה שהוא ידע שקיצו מתקרב והוא הכין את עצמו למותו.
לא נמצאו כל עדויות לכך שמותו של איש הבורות נגרם כתוצאה מאירוע אלים כלשהו.
גופתו הועברה לנתיחה שלאחר המוות.
איש האומגה הוא סרט פעולה אמריקני פוסט-אפוקליפטי מ-1971 שביים בוריס סגל ובכיכובו של צ'רלטון הסטון כמדען השורד מגפה עולמית שמשמידה את רוב האנושות.
הסרט נכתב על ידי ג'ון וויליאם קורינגטון וג'ויס קורינגטון, על בסיס הרומן "אני האגדה" משנת 1954 מאת הסופר האמריקאי ריצ'רד מת'סון.
מפיק הסרט וולטר זלצר המשיך לעבוד עם הסטון בסרט המדע הבדיוני הדיסטופי "סוילנט גרין" בשנת 1973.
"איש האומגה" הוא העיבוד השני לרומן של מת'סון.
הראשון היה "האיש האחרון על כדור הארץ" (1964), בו כיכב וינסנט פרייס.
עיבוד שלישי, "אני האגדה", בכיכובו של ויל סמית', יצא לאקרנים בשנת 2007.
ב-1975, סכסוך גבול סיני-סובייטי הופך למלחמה טוטאלית ומתדרדר לשימוש בלוחמה ביולוגית היוצרת נגיף שמשמיד את מרבית המין האנושי.
קולונל רוברט נוויל הוא מדען שגר בלוס אנג'לס שהזריק לעצמו חיסון ניסיוני שהופך אותו לחסין לנגיף.
באוגוסט 1977, נוויל מאמין שהוא השורד היחיד של המגפה.
כשהוא נאבק לשמור על שפיותו, הוא מבלה את ימיו בסיורים בלוס אנג'לס הריקה, בציד והרג בני "המשפחה" – כת של קורבנות המגפה שהפכו למוטציות לבקניות ליליות ובעלת עמדות טכנופוביות, שמבקשת להשמיד את כל הטכנולוגיה ולהרוג את נוויל, שהפך עבורם לסמל המדע, אותו הם מאשימים בקריסת האנושות.
באחד מסיוריו בעיר, נוויל מבחין בשורדת נוספת, אולם מפטיר אותה כהזיה לאחר שלא מצליח למצוא אותה.
לאחר מכן, "המשפחה" לוכדת את נוויל וגוזרת עליו עונש מוות במשפט ראווה באשמת כפירה במנהיג הכת, ג'ונתון מתיאס, עיתונאי לשעבר.
נוויל כמעט נשרף על המוקד באצטדיון דודג'ר, אולם ניצל ברגע האחרון על ידי ליסה, האישה שראה לפני כן, ודאצ', סטודנט לשעבר לרפואה.
ליסה ודאצ' מנהיגים קבוצת ניצולים ליד לוס אנג'לס – ילדים שנדבקו במחלה, אך טרם עברו מוטציה.
דאצ' מנסה למצוא עבורם חיסון, ואילו נוויל מאמין שהרחבת חסינותו לאחרים עשויה להיות אפשרית על ידי יצירת נסיוב מדמו שלו.
נוויל וליסה חוזרים לעיר, שם הם מתחילים לטפל באחיה של ליסה, ריצ'י, שנדבק שבנגיף.
בעוד נוויל וליסה מתחילים קשר רומנטי, המשפחה תוקפת שוב וכמעט מצליחה להרוג את ליסה בטרם נוויל מציל אותה.
לאחר שהוא מצליח ליצור חיסון ולרפא את ריצ'י, נוויל ויתר הקבוצה מתכננים לעזוב את לוס אנג'לס ולהקים קהילה חדשה בטבע, אולם ריצ'י מתעקש שגם "המשפחה" ראויה לקבל את החיסון, ובורח למפקדה שלהם בניסיון לשכנע אותם לשתף פעולה עם נוויל.
מתיאס חושד בו כמרגל, ומוציא אותו להורג.
במקביל, ליסה נדבקת במחלה ומצטרפת ל"משפחה" שאורבים לנוויל בדירתו.
מתיאס מאלץ את נוויל לראות את המשפחה מחרבת את ביתו, אך הוא מצליח לברוח.
בדו-קרב הסופי, מתיאס מטיל עליו חנית.
דאצ' והניצולים מגלים את נוויל גוסס, וברגעיו האחרונים הוא נותן להם את הסרום.
דאצ', ליסה המפוכחת ויתר הניצולים עוזבים ומותירים מאחור את העיר הנטושה.
צ'רלטון הסטון – רוברט נוויל
אנתוני זרבה – ג'ונתן מתיאס
איש הולך מעבר לפינה היה סרט מוקדם, קצר ואילם, שצולם בפריז על ידי לואי לה פרינס ב-1887. על פי הסרט התיעודי The First Film של דייוויד וילקינסון משנת 2015, הוא לא סרט, אלא סדרה של 16 פוטוגרפים, שכל אחד מהם נלקח מאחת העדשות מהמצלמה של לה פרינס.
לה פרינס המשיך לפתח את מצלמת העדשה האחת, וב-14 באוקטובר 1888, הוא יצר את התמונה הנעה הראשונה בעולם.
הסרט נמשך כ-1.7 שניות, כולל 19 פריימים והוא צולם במצלמת 16 עדשות.
איש הולך מעבר לפינה בפריז.
הסרט צולם בפינת רחוב בוכארט-דה-שארון ושדרת טרודיין ברובע התשיעי של פריז.
תמונות מהסרט נשלחו במכתב ב-18 באוגוסט 1887 לאשתו של לה פרינס.
לואי לה פרינס נעלם ברכבת מדיז'ון לפריז ב-16 בספטמבר 1890.
איש האל הוא סרט דרמה ביוגרפי יווני, דובר אנגלית, שנכתב ובוים על ידי ילנה פופוביץ' בכיכובם של אריס סרבטליס כנקטריוס מאגינה וגם בכיכובם של מיקי רורק ואלכסנדר פטרוב.
הסרט הוקרן לראשונה במסגרת פסטיבל הסרטים הבינלאומי במוסקבה ב-2021.
אריס סרבטליס – נקטריוס מאגינה
צילומי הסרט נערכו ביוון בספטמבר 2020.
"איש החול" (1816, בגרמנית: Der Sandmann) הוא סיפור קצר מסוגת ספרות האימה שכתב א.ת.א.
הוא התפרסם בשנת 1817 בספר הסיפורים "Die Nachtstücke" (גרמנית: יצירות הלילה).
הסיפור עוסק באיש צעיר בשם נתנאל, אשר משוכנע כי אחד מחבריו של אביו הוא למעשה איש החול, יצור מהאגדות אשר מבקש לגנוב את עיני הילדים ולתיתן למאכל לילדיו שעל הירח.
לאורך השנים עורר הסיפור עניין רב ונחשב כסיפור מופת וציון דרך תרבותי: זיגמונד פרויד כתב עליו מאמר בפסיכואנליזה, הוא עובד לכמה וכמה אופרות ומופעי מחול, וכן מוזכר ומצוטט במגוון יצירות.
נתנאל הוא סטודנט צעיר שרדוף מילדותו במחשבות ופחדים מאדם בשם קופליוס הקשור במות אביו.
נתנאל זוכר שאביו היה נוהג לקבל בחדר עבודתו בלילות את קופליוס, אורח מסתורי ולא נעים, והשניים עסקו ככל הנראה בניסויים באלכימיה.
עוד הוא זוכר שאימו כינתה את קופליוס "איש החול".
נתנאל ניסה לשאול אותה על כך, אך היא פטרה את העניין בשוויון נפש ואמרה שזה מה שנהגה להגיד לילדים כשהגיע הזמן לישון.
נתנאל לא ויתר ושאל את המטפלת של אחותו הקטנה, אשר הסבירה לו שאיש החול הנורא מגיע כשילדים לא הולכים לישון, זורה חול בעיניהם עד שהן יוצאות מחוריהן, ואז לוקח את העיניים בשק ומאכיל בהן את ילדיו.
נתנאל זוכר שלילה אחד הסתתר בחדר אביו על מנת לראות את מעשיו של איש החול.
קופליוס עבד ליד האח והוציא "חומרים בוהקים" מתוך האש, ואז צר מהם בפטיש דמויות פנים ללא עיניים.
למראה המעשים המבעיתים נתנאל צרח והתגלה, וקופליוס איים עליו שיזרוק גחלים לעיניו, אך אביו התחנן כי יורשה לו לשמור על עיניו, ונתנאל התעלף.
שנה לאחר מכן, באחד מהביקורים הבאים של קופליוס נהרג אביו בפיצוץ מסתורי, אלא שהכוויות בפניו נעלמו לפני הקבורה.
בעקבות התקרית קופליוס נעלם בלי להשאיר זכר.
כעת נתנאל מאמין שסוחר נודד בשם ג'וזפה קופולה שהגיע לעיר הוא לא אחר מאשר איש החול הנורא.
טראומת ילדותו של נתנאל נוגעת לליבה של קלרה, אהובתו, אך היא משוכנעת שהאימה היא פרי דמיונו בלבד ודוחקת בו להפסיק לחשוב על קופליוס/קופולה.
נתנאל משתכנע בצדקתה ומניח לפחדיו.
ביתו נמצא מול ביתו של פרופסור בשם ספאלנזאני, אשר מיודד עם קופולה, הסוחר הנודד אשר קריאתו ברחובות שוב ושוב "עיניים יפות, עיניים יפות!" מחרידה את נתנאל עד שלבסוף הוא מבין שהכוונה היא למשקפיים ומשקפות.
הוא קונה ממנו משקפת כדי שיצליח להציץ באולימפיה, בתו של הפרופסור: מצד אחד הוא מתרשם ממנה עמוקות, ומצד שני מבטה הקבוע ועמידתה של אולימפיה ללא ניע מטרידים אותו.
נתנאל מחליט להציע נישואין לאולימפיה, אך כשהוא מגיע לביתה הוא מוצא עצמו בעיצומו של מאבק בין ספאלנזאני לקופולה, שנלחמים על אולימפיה ומתווכחים מי מהם ייקח את העיניים ומי את המנגנון המכני.
מתברר שאולימפיה לא הייתה אלא אוטומטון, ולא נערה בשר ודם.
קופולה, המתגלה כעת כקופליוס, מנצח במאבק, ונמלט עם הגוף חסר החיים וחסר העיניים.
למראה עיניה של אולימפיה המוטלות על הרצפה, פונה נתנאל לחנוק את הפרופסור ובעקבות זאת מאושפז בבית חולים לחולי נפש.
לסיפור האוטומט הייתה השפעה נרחבת על החברה, כאשר אוהבים רבים בדקו האם נשותיהם הן בובות או נשים בשר ודם.
נתנאל מתאושש מהטירוף שאחז בו ומחליט להתחתן עם קלרה.
יום אחד הוא וקלרה מטפסים על צריח כנסייה כדי להשקיף על הנוף.
בהביטו בנוף דרך המשקפת שקנה מקופולה, רואה נתנאל את קלרה מבעד לעדשה.
הטירוף שוב מכה בו, והוא מנסה לדחוף את קלרה מהמגדל.
לותאר מציל אותה ובקהל שנאסף מופיע גם קופליוס.
נתנאל קורא לעומתו "עיניים יפות, עיניים יפות!" ומזנק מעל המעקה אל מותו.
נתנאל (שפירושו "מתת האל"): גיבור נרקיסיסטי בעל תחושת שליחות מאנית.
קלרה (שפירושה "המוארת"): ארוסתו הנבונה של נתנאל, בעלת מזג שליו אך נחוש.
לותאר: אחיה של קלרה וחברו של נתנאל.
קופליוס: איש מעורר פחד, אשר ייתכן והיה מעורב במות אביו של נתנאל.
קופולה: סוחר איטלקי בברומטרים ועדשות, נתנאל מזהה אותו כקופליוס.
אביו של נתנאל: אלכימאי שמתרועע עם קופליוס ומוצא את מותו בילדותו של נתנאל.
ספלנזאני: פרופסור שמשתף פעולה עם קופולה בבניית האוטומטון שנראה כאולימפיה.
אולימפיה (שפירושו "היא שמגיעה מאולימפוס" בהקשר הקלאסי): "בתו" של הפרופסור ספאלנזאני, שמתגלה מאוחר יותר כאוטומטון, או בובה מכנית.
הסיפור מבוסס על איש החול, דמות מהאגדות, שתפקידו להביא חלומות לילדים (ולבני אדם באופן כללי) בשנתם, בכך שהוא מפזר חול קסום על עיניהם.
בעוד שבאגדות הוא מתואר כדמות חיובית או לכל היותר נייטרלית, בסיפור זה הפך הופמן את דמותו למחרידה, כך שמדובר במעין גרסה אפלה לדמות המוכרת מהאגדות.
גיבור הסיפור, נתנאל, מצוי בקונפליקט פסיכולוגי כשהוא מתלבט בין הזיה למציאות.
נתנאל נאבק כל חייו בטראומה שחווה בילדותו במפגש עם איש החול.
עד סוף הסיפור לא מובהר האם החוויה הייתה אמיתית או רק חלום או הזיה של נתנאל הצעיר.
הטקסט מייצר אצל קוראים שתי הבנות סותרות: אמונתו של נתנאל כי יש כוח אפל השולט בו, מול ההנחה של קלרה כי פחדיו מקורם ביסוד פסיכולוגי בלבד.
הופמן מקפיד כל העת שלא להכריע בין אותן תפיסות מנוגדות: מצד אחד נמצאת קלרה, ששמה (מוארת") רומז לעידן הנאורות.
על פי תפיסה זו, איש החול אינו אלא מעשיית ילדים וכל האירועים שנתנאל זוכר לא התרחשו במציאות, אלא רק בדמיונו.
מול תפיסה זו עומדת פרשנותו של נתנאל עצמו, שמייצגת את העמדה הרומנטית, בייחוד הרומנטיקה הגרמנית האפלה, שעל פיה ישנם דברים שאינם נתפסים בשכל ושאותם אין המדע יכול להסביר, ואף על פי כן הם קיימים.
זיגמונד פרויד הקדיש לסיפור מאמר בו הוא דן במושג בשם "האל-ביתי" - תחושה בלתי נוחה המתעוררת למראה משהו מוכר אך בו זמנית זר.
הדמות של קופליוס/קופולה יכולה להיחשב כדמות אמיתית, אך גם כמטאפורה, המייצגת את הצד האפל בתוך נתנאל.
ביקורת על התפקיד הפאסיבי של נשים בחברה: הציווי החברתי דורש מהן לעסוק בריקוד ובנגינה אך להמעיט בדיבור ולא להביע את דעתן.
כך, אולימפיה כמעט שאינה אומרת דבר אך נתנאל משוכנע שהיא נענית לחיזוריו.
כשמתגלה כי היא בובה מכנית, ממהרים גברים רבים לבחון האם נשותיהם מסוגלות לדבר ולזוז באופן ספונטני על מנת לוודא שהן אינן אוטומטונים כאולימפיה.
לאורך השנים משך הסיפור תשומת לב ונעשו מספר עיבודים שלו לאופרה ולבלט:
1852: הבובה מנירנברג (צרפתית: La poupée de Nuremberg), אופרה קומית מאת אדולף אדם
1870: אלמנטים של הסיפור הותאמו מאוחר יותר (באופן רופף) לבלט קופליה.
1881: הסיפור מופיע במערכה הראשונה באופרה סיפורי הופמן מאת אופנבאך.
1896: הבובה - אופרה, מאת אדמון אודראן
2002: הסיפור משמש בסיס לאופרה "איש החול"בהפקת תיאטרון Target Margin בניו יורק; ליברית מאת דייוויד הרסקוביץ ודאגלס לנגוורת'י; מוזיקה מאת תומאס קבאניס.
2006: דר סנדמן, בלט שנכתב עבור בלט שטוטגרט, כוריאוגרפיה: כריסטיאן שפאק.
הסיפור נחשב לסיפור מופת אשר נלמד תכופות (למשל כאן, וכאן), וכן מוזכר ומצוטט במגוון יצירות ומשמש השראה לרבות אחרות.
בין האזכורים הרבים שלו ניתן למנות את:
1991: הסיפור הוא הבסיס לסרט האנימציה סטופ-מושן , איש החול, שיצר פול ברי, שהיה מועמד לאוסקר.
1991: השיר Enter Sandman של להקת מטאליקה מבוסס על "איש החול" בגרסתו האפלה של הופמן.
2000: איש החול, סרט של האחים טאקט המבוסס באופן רופף על סיפורו של הופמן.
2007: להקת The Residents הוציאה את האלבום.
2018: איש החול היה אחד משלושת סיפורי הופמן שהופיעו בהצגת האנימציה הרוסית הופמניאדה באוקטובר 2018.
הסיפור תורגם לעברית בפעם הראשונה בשנת 1986 בתרגומה של נילי מירסקי, בספר "קדירת הזהב וסיפורים אחרים" (ספרי סימן קריאה, הוצאת הקיבוץ המאוחד).
בשנת 1983 נכלל בספר "סיפורי הופמן" הכולל חמישה סיפורים מאת המחבר, אף הוא בתרגום נילי מירסקי ובהוצאת הקיבוץ המאוחד.
מהדורה מתוקנת של הספר יצאה בשנת 1990, ושוב ב-2018, בצירוף אחרית דבר מאת נילי מירסקי.
בשנת 2006 הופיע באנתולוגיה מחווה לשישה סופרים של המאה התשע-עשרה בהוצאת עם עובד.
בשנת 2012 יצא לאור כתוספת לתרגום מחודש למאמרו של פרויד האלביתי, בתרגום רות גינזבורג בהוצאת רסלינג.
"איש המים של גילי" הוא ספר ילדים ונוער מאת הסופר אמיר גלבע.
הספר מיועד לילדים, לנוער ולפעוטות.
הסיפור פורסם לראשונה בשנת 1963 ולווה באיורהּ של שושנה היימן.
הספר יצא לאור במהדורה מחודשת בשנת 1975, ושוב בשנת 2017 כשהוא מלווה באיוריהּ של ליאורה גרוסמן בהוצאה לאור כנרת זמורה דביר.
הסיפור מתאר את הקשר בין האב לבתו.
מסע שיוצא ממציאות ממשית למרומי הדמיון הרחוק - הכול תוך כדי משלב גבוה שגלבוע הצליח להעביר בכתיבה שירית חופשית מאוד.
גילי הקטנה היא הדוברת הראשית, והאב מקשיב לדבריה ללא התערבות.
בזמן שגילי מסתכלת בלוח השנה שמלא בתמונות של נופים מושלגים בחוץ לארץ, יותר מכול מעניין אותה איש השלג באחת מן התמונות.
אך הבעיה, שבמקום בו היא גרה אין אומנם שלג, אבל יש מים בשפע.
לכן, הפתרון שלה הוא לבנות איש מים.
התמונות מציתות את דמיונה, והיא מפליגה לעולם הדמיון המלא ברעיונות, בחידות ובפתרונותיהן.
גילי מתכננת ומתארת בקול את חייו של איש המים שלה, ואביה מאזין לה מהצד.
לאחר שגילי מאבדת עניין במשחק הדמיוני שלה, חשוב לה מאוד להבהיר לאביה, שהיא בוגרת דייה כדי להבדיל בין דמיון למציאות.
הספר לא היה נכתב לולא שטף דיבורה של גילי וההקשבה המסורה של אביה.
לכן המשמעות בסיפור היא שעל המסגרות החינוכיות ועל ההורים לתת לילדים יותר חופש ביטוי, לעודד אותם לפתח רעיונות שהם לא בהכרח הגיוניים ונכונים, לתמוך בילדים ולשתף פעולה מבלי לקבע אותם.
הספר "איש המים של גילי" נכתב בהשראת מקרה שהתרחש עם בתו הקטנה בת הארבע של אמיר גלבוע.
לדבריה של בתו תגיל (ששמה בסיפור הוא גילי), בפרוזדור ביתם היה לוח שנה ועליו תמונה של ילדות משחקות בשלג עם איש שלג.
תגיל אף פעם לא ראתה שלג, לכן היא הלכה ושאלה את אביה אמיר מה זה שלג.
גלבוע ניסה להסביר כמיטב יכולתו.
לאחר מכן היא אמרה: "בארץ אין שלג, אולי נעשה איש מים".
לטענתה, בזמן שהיא שרבטה להנאתה, אביה כתב הערות בצד.
לאחר שנה, הציע ט' כרמי לאמיר לכתוב ספר ילדים.
משפחתו טוענת שאמיר זכר מילה במילה את דבריהּ של תגיל.
אמיר לא היה סופר מקצועי לספרות ילדים, וזה הספר הראשון והיחיד שלו בספרות ילדים.
תגיל מוסיפה ומספרת על עצמה: "במסגרת עבודתי אני גם מורה לעברית, ולפעמים אני קוראת את הספר לתלמידים.
אני עדיין מופתעת מכך שהם מתפעלים ממנו, וכמובן שמדובר באטרקציה עבורם כשאני מספרת שזו בעצם אני".
ישנן ביקורות רבות ברחבי המרשתת לגבי איכות הסיפור.
לדברי הקוראים באתר נוריתה, אומנם הספר כתוב בשפה גבוהה, אך עדיין ילדים יכולים להתחבר אליו ולקסם שבו.
הסופר אמיר גלבע יודע לעבור באופן יעיל וקליל מעניין אחד לאחר, לגרום לילדים להתמקד בעניין מסוים ולפתח אותו בצורה מדהימה.
הספר מותאם להורים וגם לילדים במיוחד הודות לציורים המקסימים של ליאורה גרוסמן שמשתלבים בצורה מעולה עם הסיפור.
איש הישר בעיניו יעשה הוא ביטוי עברי תנ"כי שמבטא מצב של אנרכיה בו אין כפיפות של האדם הפרטי לשלטון המרכזי.
במקורו בספר שופטים הוא מבטא הסבר לשחיתות מוסרית שהיא סיבה הן לעבירות שבין אדם לחברו והן לעבירות שבין אדם למקום, המקרא תולה את סיבת השחיתות בכך שעדיין לא התחילה תקופת המלוכה בישראל.
הביטוי המנוגד למצב זה, בו האוכלוסייה מוגנת מפני עוולות מוסריות קשות על ידי עוצמתו של השלטון, מבוטא על ידי רבי חנינא סגן הכהנים במסכת אבות.
לדבריו יש להתפלל לשלומה של מלכות, משום "שאלמלא איש את רעהו חיים בלעו".
הביטוי מופיע בפסוק בספר שופטים:
פסוק זה מופיע פעמיים בספר שופטים.
ב מופיע הפסוק כפתיחה לסיפור פסל מיכה, בו מתוארת שחיתות מוסרית של עבודה זרה וגנבה.
הפסוק מופיע שוב בסיום ספר שופטים, ב, בסיום סיפור פילגש בגבעה, המבטא שחיתות של גילוי עריות שמביאה בסיומה גם לשפיכות דמים ולמלחמת אחים.
הרב דוד לאו מסכם את המצב בו "איש הישר בעיניו יעשה" בשתי פרשיות אלה, כך:
איש הזאב הוא סרט אימה על-טבעי אמריקאי שבוים ונכתב על ידי לי וונל, קורבט טאק, לורן שוקר בלאם ורבקה אנג'לו.
הסרט הוא אתחול של הסרט משנת 1941 בעל אותו השם.
בסרט מככבים כריסטופר אבוט וג'וליה גארנר.
ג'ייסון בלאם כמפיק בפועל תחת חברת ההפקה שייסד, "בלאמהאוס הפקות" יחד עם "סרטי מוטל".
הסרט אמור היה לעלות לאקרנים ב-25 באוקטובר 2024, תחת הפצת "סרטי יוניברסל".
בשנת 1995, היעלמותו של מטייל בהרי הפרא של אורגון עוררה השערות בנוגע לנגיף הקשור לחיות הבר באזור.
במהלך מסע ציד באזור, בלייק לובל הצעיר ואביו הקפדן, גריידי, הבחינו ביצור מסתורי מסתתר ביער ומצאו מחסה בעמדת ציד מוגבהת.
שלושים שנה לאחר מכן, בלייק מתגורר בסן פרנסיסקו עם בתו ג'ינג'ר ואשתו שארלוט, עובדת כפייתית.
כמו אביו המנוכר, הוא נאבק לשלוט בזעמו, דבר שגורם למתחים בנישואיו.
יום אחד הוא מקבל תעודת פטירה של גריידי, שנעדר במשך שנים, ואת מפתחות בית ילדותו.
בלייק מחליט לעבור לשם בתקווה לתקן את יחסיו עם שארלוט.
בדרכם לבית, הם נתקלים במקומי בשם דרק, שמכוון אותם למקום בשעת השקיעה.
לפני הגיעם, יצור מסתורי מתנגש ברכבם, שורט את זרועו של בלייק וחוטף את דרק.
בלייק מוביל את משפחתו בפאניקה לבית, מדליק את הגנרטור ומבצר את הכניסות כדי להגן עליהם מהיצור שבחוץ.
עם זרועו מדממת ונגועה, בלייק מתחיל להראות סימני מחלה: הוא מאבד שיניים, מזיע בצורה חריגה וסובל מרגישות לרעש.
כששומע את היצור מתקרב, הוא מצמיד את אוזנו לדלת צדדית, רק כדי שהיצור יתפוס את רגלו דרך פתח חיות המחמד ויפצע אותו עוד יותר, עד ששארלוט עוצרת אותו במכה עם פטיש.
שארלוט הולכת ודואגת ככל שבלייק מאבד שליטה בתנועותיו, יכולת הדיבור וההבנה.
שיערו מתחיל לנשור, שיניו וציפורניו נושרות, ובמקומן צומחות ניבים וטפרים, בעוד ראייתו הופכת מעוותת.
פרווה מתחילה לכסות את גופו, והוא מתחיל לנשוך את זרועו כמו חיה בניסיון להקל על הכאב, מה שמבעית את שארלוט.
היא מבחינה ברכב ישן מחוץ לבית ומצליחה להניע אותו.
לפני שהמשפחה מספיקה להימלט, היצור מנפץ את השמשה הקדמית, והם נאלצים למצוא מקלט על גג חממה.
בלייק מסמן לשארלוט לקחת את ג'ינג'ר בחזרה לבית בעודו רץ לכיוון אחר כדי למשוך את היצור אליו.
רגעים לאחר מכן, בלייק חוזר כשהוא צולע ומעוות עוד יותר.
הוא מקיא אצבע כרותה ומתקרב לשארלוט בצורה מאיימת, מבהיל אותה ואת ג'ינג'ר.
כשהוא מבין שהוא מסכן אותם, הוא מתכונן לעזוב, אך היצור מוצא את דרכו פנימה ותוקף אותם.
בלייק עומד ביניהם לבין היצור, ובמאבק עמו הוא נושך את צווארו של היצור והורג אותו.
כשמזהה קעקוע על זרועו של היצור, בלייק מבין שזהו אביו, גריידי, שנדבק בנגיף.
בלייק בורח החוצה, כשהשלבים האחרונים של טרנספורמציית האדם-זאב שלו משתלטים עליו.
כשהוא מאבד שליטה עצמית, הוא תוקף את משפחתו, שמוצאת מקלט באסם סמוך.
בלייק פורץ פנימה, מנצל את ראיית הלילה החדשה שלו כדי להתגנב אליהם בחשיכה, אך נתפס במלכודת דובים ששארלוט הציבה.
הוא כורת את רגלו וממשיך לרדוף אחריהם כששארלוט וג'ינג'ר נמלטות ליער ומסתתרות בעמדת ציד מוגבהת.
בלייק מטפס לעמדת הציד, ושארלוט מכוונת אליו רובה.
כשהיא מבינה שבלייק סובל ורוצה למות, המשפחה חולקת מבט אחרון ובלייק מזנק לעברה, בעוד שארלוט יורה בו למוות.
לורנס "לארי" טלבוט / אדם זאב (כריסטופר אבוט)
ביולי 2014, הכריזה "סרטי יוניברסל" על אתחול מפלצות יוניברסל, סדרת סרטי אימה שהופקו משנות ה-30 ועד שנות ה-50, ובנוסף הכריזה גם על יקום חדש "היקום האפל של סרטי יוניברסל".
בנובמבר 2014, אושר שארון גוזיקובסקי יכתוב את תסריט סרט האתחול של "איש הזאב" משנת 1941. ביוני 2016, דיווחה "Deadline Hollywood" על שמועות ש"יוניברסל" רצתה ללהק את דוויין ג'ונסון לתפקיד הראשי.
באוקטובר 2016, פיתוח הסרט החל להתקדם, ודייוויד ק'אלהאם צורף לכתיבת התסריט.
בשנת 2017, עלה לאקרנים הסרט "המומיה"; הסרט הראשון ב"יקום האפל של סרטי יוניברסל".
השקת הסרט הייתה כישלון מסחרי, דבר שגרם ל"יוניברסל" לקחת הפסקה מפיתוח סרטי "היקום אפל".
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט אימה/מותחןבנג'מין וולפיש
איש הכלב הוא סרט קומדיית אקשן מונפש אמריקאי בהפקת דרימוורקס הנפשה וביומו של פיטר הייסטינגס, המבוסס על סדרת רומנים גרפיים לילדים באותו השם של דאב פילקי.
זהו סרט ספין-אוף וסיפור בתוך סיפור של "קפטן תחתונים: הסרט" משנת 2017 והסרט השני בזיכיון "קפטן תחתונים".
בסרט מככבים הקולות של פיט דייווידסון, ליל רל האורי, איילה פישר, פופי ליו, סטיבן רוט, בילי בויד וריקי ג'רווייס.
הסרט הוכרז בדצמבר 2020, כאשר נודע שהייסטינגס אמור לביים אותו לאחר ניסיונו עם יצירותיו של פילקי מתוך הרפתקאותיו המדהימות של קפטן תחתונים (2018–2020).
קארן פוסטר הצטרפה כמפיקה בינואר 2024.
הסרט יצא לאקרנים בקולנוע בארצות הברית ב-31 בינואר 2025 בהפצת סרטי יוניברסל.
"איש הכלב" הוא סיפור שיצרו ג'ורג' והרולד, גיבורי "קפטן תחתונים", והם המספרים בעלילת הסרט.
בסיפורם, ראשית העלילה במאבקם של השוטר נייט וכלבו גרגר בפיטי החתול המרושע.
כאשר פיטי פוצע את נייט וגרג, הם עוברים ניתוח שהופך אותם ל"איש הכלב" – שמתגלה כשוטר־על בכל הנוגע להתמודדות עם המזימות של פיטי.
פיטי יוזם מזימות נוספות, ומשתף פעולה עם רשעים נוספים, ובין היתר מנסה לשכפל את עצמו, מה שמביא בטעות ליצירת פיטי הקטן, שמנסה להשפיע לטובה גם על איש הכלב וגם על פיטי עצמו.
פיט דייווידסון/יובל בינדר בתור פיטי, חתול שהוא האויב המושבע של איש הכלב.
פז פרל בתור ג'ורג' בירד מהסדרה קפטן תחתונים.
במהלך הסרט ג'ורג והרולד מדבבים לעברית כותרות ושלטים שכתובים באנגלית
ליל רל האורי בתור המפקד, מפקד המשטרה של התחנה שבה עובד איש הכלב.
איילה פישר/דקלה הדר בתור שרה אסון, כתבת.
פופי ליו בתפקיד באטלר, עוזרו של פיטי.
סטיבן רוט בתור סבא, אביו של פיטי.
בילי בויד בתור שיימוס, הצלם של שרה.
ריקי ג'רווייס בתור פליפי הדג, דג טלקינטי.
כמו כן, צפויים לדבב בסרט, לארן ניומן, לונל, מליסה ויסניור, צ'רי אוטרי, קייט מיקוצ'י, מגי וילר, פירס באנטינג, מקס קוך ורחנומה פנתקי.
ב-9 בדצמבר 2020, דרימוורקס הנפשה הכריזה כי סרט המבוסס על סדרת הרומן הגרפי ספין-אוף של הסרט "קפטן תחתונים" בשם "איש הכלב" נמצא בפיתוח, כאשר פיטר הייסטינגס צמוד לביים לאחר התנסותו עם יצירותיו של דב פילקי מתוך "הרפתקאותיו המדהימות של קפטן תחתונים" (2018–2020).
ב-29 בינואר 2024, לאחר ההכרזה על תאריך היציאה, דרימוורקס הודיעה כי קארן פוסטר תשמש כמפיקה.
ב-17 בספטמבר 2024, עם יציאת הטריילר הראשון, פיט דייווידסון, ליל רל האורי, איילה פישר, פופי ליו, סטיבן רוט, בילי בויד וריקי ג'רווייס הוכרזו כחלק מהמדבבים של הסרט.
פרסתאריךקטגוריהעבורתוצאהמקורפרס בחירת הילדים של ניקלודיאון21 ביוני 2025סרט אנימציה אהובפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט אנימציהטום האו
איש הזאב הוא סרט אימה אמריקאי משנת 1941 בבימויו של ג'ורג' ווגנר, עם תסריט מאת קורט סיודמאק.
הסרט מציג את סיפורו של לארי טלבוט, בגילומו של לון צ'ייני ג'וניור, החוזר לאחוזת משפחתו בוויילס לאחר מות אחיו, וננשך על ידי איש זאב, מה שגורם לו להפוך לאיש זאב בעצמו.
בסרט מככבים גם קלוד ריינס, אוולין אנקרס, מריה אוספנסקאיה, בלה לוגוסי ופט ריק נואלס.
הסרט הפך לקלאסיקה בז'אנר האימה והיה בעל השפעה משמעותית על תיאורי אנשי זאב בקולנוע.
לארי טלבוט שב לאחוזת משפחתו בוויילס לאחר מות אחיו, במטרה להתפייס עם אביו, סר ג'ון טלבוט.
במהלך ביקור בכפר המקומי, הוא מתאהב בגוון קונליף, בתו של חנות עתיקות.
לילה אחד, בעת שהוא מלווה את גוון וחברתה ג'ני, הם נתקלים במחנה צוענים.
ג'ני מותקפת על ידי זאב, ולארי מנסה להצילה, אך ננשך במהלך המאבק.
מאוחר יותר מתברר שהזאב היה למעשה איש זאב, ולארי מתחיל לחוות שינויים מוזרים, כולל הפיכתו לאיש זאב בלילות ירח מלא.
הוא נאבק לקבל את מצבו החדש ולמנוע פגיעה באנשים שהוא אוהב.
לון צ'ייני ג'וניור – לארי טלבוט, הגיבור הראשי שהופך לאיש זאב.
קלוד ריינס – סר ג'ון טלבוט, אביו של לארי.
אוולין אנקרס – גוון קונליף, אהובתו של לארי.
מריה אוספנסקאיה – מאלבה, צוענייה המזהירה את לארי.
בלה לוגוסי – בלה, צועני ואיש זאב.
פט ריק נואלס – פרנק אנדרוז, מחזר נוסף של גוון.
הסרט "איש הזאב" זכה לביקורות חיוביות.
באתר Rotten Tomatoes הוא מחזיק בציון של 91% המבוסס על 43 ביקורות, עם הקונצנזוס: "סיפור מרהיב עם הופעה מרגשת של לון צ'ייני ג'וניור, 'איש הזאב' נותר אחד מהקלאסיקות של אולפני האימה של יוניברסל".
באתר Metacritic הסרט קיבל ציון ממוצע של 72 מתוך 100, המבוסס על 9 ביקורות, המעיד על "ביקורות חיוביות בדרך כלל".
מבקרים ציינו את האווירה הגותית, עיצוב האיפור המרשים וההופעה של צ'ייני ג'וניור כנקודות חוזק של הסרט.
הסופר ומבקר הקולנוע לאונרד מלטין העניק לסרט 3.5 מתוך 4 כוכבים, וכינה אותו "אחד מסרטי האימה הטובים ביותר שנעשו אי פעם".
מלטין שיבח את אפקטי האיפור של הסרט, את המוזיקה האטמוספירית ואת הביצועים של צ'ייני בביקורת שלו.
איש הכלב היא סדרת ספרי קומיקס לילדים בסגנון רומן גרפי, שנכתבה ואוירה על ידי דאב פילקי, יוצר סדרת הספרים קפטן תחתונים.
הסדרה עוקבת אחר הרפתקאותיו של "איש הכלב", קצין משטרה שהוא חצי אדם וחצי כלב.
הספר הראשון בסדרה יצא לאור בשנת 2016 בהוצאת סקולסטיק .
נכון לשנת 2025 פורסמו כבר שלושה עשר ספרים באנגלית, מתוכם רבים תורגמו לארבעים ושבע שפות.
בעברית הופיעו כבר תשעה ספרים בהוצאת כנרת.
בספרי "איש הכלב" כלולים דפי אנימציה.
הסדרה "איש הכלב" היא סדרת בת (ספין אוף) של סדרת "קפטן תחתונים".
דמותו של "איש הכלב" מתגבשת בספר התשיעי בסדרה, "קפטן תחתונים וההפתעה המפוצצת של הפרופסור המופרע" .
בהמשך, גיבורי "קפטן תחתונים", ג'ורג' והרולד, מפתחים סדרת קומיקס סביב "איש הכלב", ועלילותיה היא עלילת סדרת הספרים, כאשר ג'ורג' והרולד מוצגים בפתיח של מרבית הספרים ומספרים על מעלליהם כיוצרי קומיקס.
בספר הראשון בסדרת "איש הכלב" מסופר על פציעתם האנושה של השוטר נייט ושל כלבו הנאמן גרג במהלך פיצוץ מטען שהונח על ידי החתול הרשע פיטי.
בניסיון להצילם חיברו הרופאים את ראשו של הכלב לגוף השוטר וכך נוצר "איש הכלב".
"איש הכלב" רכש את כישורי ההתמודדות עם פשיעה של השוטר נייט ואת התנהגותו של הכלב גרג, שאוהב ללקק אנשים ומפחד משואבי אבק.
הוא נאבק בפיטי שמאיים על הסדר הטוב.
פיטי מנסה ליצור שכפול של עצמו, פיטי הקטן, אך לא שם לב שצריך לחכות כמה שנים עד שהגור יגדל.
הגור הצעיר שואל את פיטי הרבה שאלות ואינו מצטרף לתעלוליו, דבר שגורם לפיטי לנטוש אותו.
"איש הכלב" מוצא אותו, מאמץ אותו והופך אותו לעוזרו.
פיטי מתחרט על כך שנטש את פיטי הקטן, מוצא אותו ואף מציל את חייו.
בהמשך, פיטי ואיש הכלב מגיעים להבנה לפיה הגור גר עם פיטי בכל ימות השבוע ועם "איש הכלב" בשבתות.
פיטי הקטן התמים ובעל הלב הטהור מנסה למצוא את הטוב בכולם, ובזכות תכונותיו אלו מצליח לגרום לכמה מהרעים, בראשם פיטי עצמו, להפוך בהדרגה לטובים.
מפקד תחנת המשטרה של "איש הכלב", שונא את "איש הכלב" כי "איש הכלב" מלקק אותו כל הזמן והורס את תחנת המשטרה, אולם בהדרגה לאורך הסדרה מפקד מתחיל לחבב את איש הכלב ונוצרת ביניהם חברות אמיצה.
הסרט איש הכלב הוא סרט קומדיית אקשן מונפש אמריקאי בהפקת דרימוורקס הנפשה ובבימויו של פיטר הייסטינגס, המבוסס על סדרת רומנים גרפיים לילדים באותו השם של דאב פילקי.
בדצמבר 2020 הוכרז על הכוונה לעבד את הסדרה לסרט בבימויו של הייסטינגס.
הסרט הוקרן לראשונה בארצות הברית בינואר 2025 בהפצת סרטי יוניברסל.
בישראל הוא מוקרן החל מחודש מרץ 2025.
בשנת 2020 הופיע הספר הראשון בסדרת הבת של "איש הכלב", "מועדון הקומיקס של סופר גור", שגיבורו הראשי הוא סופר גור (פיטי הקטן בדמות גיבור שהמציא לעצמו).
נכון לשנת 2025 ראו אור באנגלית 5 ספרים.
הספר השישי בסדרה מתוכנן לצאת בשנת 2026.
באוגוסט 2024 הודיעה חברת מיינדסקייפ על הכוונה ליצור משחקי מחשב מבוססים על הסדרה "איש הכלב".
המשחק Dog Man: Mission Impawsible הופץ לראשונה ב-18 באוגוסט 2024.
איש המחר הוא סרט גיבורי-על אמריקאי המבוסס על דמותו של סופרמן מאת ג'רי סיגל וג'ו שוסטר.
הסרט נכתב ובוים על ידי ג'יימס גאן, מופק על ידי גאן ופיטר ספרן, והוא עתיד להיות הסרט הרביעי ביקום הקולנועי המאותחל של DC וסרט המשך ל"סופרמן" (2025).
דייוויד קורנסווט וניקולס הולט מככבים כקלארק קנט / סופרמן ולקס לות'ר בהתאמה, לצדם של רייצ'ל ברוסנהאן, סקיילר ג'יסונדו, פרנק גרילו ו.
בסרט, סופרמן ולות'ר נאלצים לשתף פעולה בחוסר רצון על מנת להתמודד עם איום גדול יותר.
גאן חשף כי עבד על סרט המשך ל"סופרמן", ביוני 2025, עוד לפני עליית הסרט לאקרנים.
שם הסרט ופרטי העלילה הראשונים נחשפו בספטמבר.
הצילומים עתידים להתחיל באפריל 2026 באטלנטה, ג'ורג'יה, ובבריטניה.
הסרט עתיד לעלות לאקרנים בארצות הברית ב-9 ביולי 2027 בהפצת "אולפני האחים וורנר", והוא חלק מהשלב הראשון של יקום הקולנועי המאותחל של DC, "אלים ומפלצות".
קלארק קנט / סופרמן ולקס לות'ר נאלצים לשתף פעולה בניגוד לרצונם כדי להתמודד עם איום גדול יותר – ברייניאק.
דייוויד קורנסווט – קאל-אל / קלארק קנט / סופרמן, ניצול קריפטוני ועיתונאי צעיר בעיתון "הדיילי פלאנט" שבמטרופוליס.
ניקולס הולט – לקס לות'ר, מנכ"ל תאגיד "לות'רקורפ" לשעבר ואויבו המושבע של סופרמן, הכלוא בכלא "בל ריב".
לאחר שחקר "רבות את הצד הרע של לקס" בסרט "סופרמן" (2025), הביע הכותב והבמאי ג'יימס גאן עניין "להיכנס ללב של לקס, ו...
להכיר את לקס יותר כאדם".
הוא העריך את עקשנותו ושאיפתו, במיוחד כאדם חסר כוחות-על שבוחר להתמודד מול חייזר רב-עוצמה.
רייצ'ל ברוסנהאן – לויס ליין, כתבת מנוסה העובדת ב"דיילי פלאנט".
סקיילר ג'יסונדו – ג'ימי אולסן, צלם המערכת של "הדיילי פלאנט" וידידם הקרוב של קלארק ולויס.
פרנק גרילו – ריק פלאג האב, מנהל סוכנות "".
– ברייניאק, אנדרואיד בעל אינטליגנצית-על מכוכב הלכת קולו.
ביוני 2025, לקראת עליית הסרט הראשון ביקום DC (DCU), "סופרמן", לאקרנים, הצהיר התסריטאי והבמאי ג'יימס גאן – שגם הפיק את הסרט לצד שותפו לניהול "אולפני די.סי", פיטר ספרן – כי הוא עובד על תסריט לסרט המשך שלא יהיה המשך ישיר, אך יכלול את קלארק קנט / סופרמן בתפקיד מרכזי.
גאן הבהיר כי הסרט לא ייקרא "סופרמן 2", וכי לא יהיה מדובר בסרט מסוג "" או "באטמן נגד סופרמן" שבו סופרמן משתף פעולה עם באטמן.
דייוויד קורנסווט ורייצ'ל ברוסנהאן החזיקו באופציות חוזיות לסרט המשך אפשרי, אך לאחר יציאת הסרט הראשון ביולי, לא ציפו להכרזה רשמית על סרט המשך ישיר בקרוב.
באוגוסט הודיע מנכ"ל "האחים וורנר דיסקברי", דייוויד זאסלב, כי גאן יביים גם את סרט ההמשך, ותיאר אותו כ"סרט הבא במשפחת סופרמן".
גאן עצמו אמר כי זהו "הסיפור הבא במה שהוא מכנה סאגת סופרמן".
הוא ציין כי השלים טיפול עלילתי מפורט, בדומה למסמכים בני כ-60 עמודים שכתב לסרטיו הקודמים, והחל להמיר אותו לתסריט מלא.
לדבריו, "אולפני די.סי" החלה לתזמן באופן פעיל את ההפקה, והצילומים עתידים להתחיל "במוקדם ולא במאוחר".
בספטמבר 2025 פרסמו גאן, קורנסווט וניקולס הולט – שגילם את לקס לות'ר – איורי אמנות ברשתות החברתיות, שבאמצעותם הוכרז כי שמו של סרט ההמשך יהיה "איש המחר", וכי הוא עתיד לעלות לאקרנים ב-9 ביולי 2027. הולט וקורנסווט היו צפויים לשוב לגלם את דמויותיהם.
האיורים הציגו את סופרמן ולות'ר, כאשר האחרון מוצג בחליפת השריון שלו מהקומיקס.
פרשנים העריכו כי האיורים רומזים לשיתוף פעולה בין הדמויות או לקרב חוזר ביניהן.
גאן ציין כי השלים טיוטה של התסריט והחל בשלב שכתוב, והבהיר שלויס ליין תמלא תפקיד משמעותי.
העיתונאי ג'ף סניידר דיווח כי סקיילר ג'יסונדו צפוי לשוב לגלם את דמותו של ג'ימי אולסן.
בהמשך מסר גאן כי הצילומים עתידים להתחיל בסביבות אפריל 2026, והסביר כי ההפקה מתקדמת במהירות מכיוון שצוות היוצרים "ידע מיד לאן הסיפור הולך".
לדבריו, הסרט יהיה "באותה מידה סרט של לקס כמו של סופרמן", ויציג את השניים משתפים פעולה מול איום גדול יותר.
בסוף ספטמבר פרסם גאן תמונה של טיוטת התסריט השנייה, שעל כריכתה הופיע איור אנטומי של מוח — דבר שעורר השערות כי הנבל ברייניאק יופיע בסרט.
גאן ציין כי שקל להשתמש בדמות זו כבר בסרט הראשון.
עם ההכרזה על סרט ההמשך, מסר גאן כי העונה השנייה של סדרת הטלוויזיה שלו "פיסמייקר" (2025) תשמש כמעין פריקוול לסרט ותכין את הקרקע לעלילתו.
הולט הופיע בהופעת אורח כלות'ר בפרק "Ignorance Is Chris", שבו ריק פלאג האב, ראש , מציע ללות'ר "הזדמנות לגאולה".
לדברי גאן, מדובר ברגע משמעותי עבור ה-DCU כולו.
פרק סיום העונה "Full Nelson" הציג את הארגון "שחמט" ואת כלא הממדים "סלביישן", שהוגדרו כמרכיבים מרכזיים בעלילה הרחבה של היקום הקולנועי שתכנן גאן עוד טרם מינויו לראש האולפן.
גם הסדרה "לנטרנים" (2026) צפויה לעסוק בקווי עלילה אלו, כאשר "סלביישן" תהווה מרכיב מרכזי גם בסרט ההמשך.
בנובמבר אישר פרנק גרילו כי הוא נערך לשוב לתפקיד ריק פלאג האב בסרט, וציין שלדמותו יהיה תפקיד מרכזי.
במקביל, אושר כי ברייניאק יופיע כנבל הראשי.
פירס ברוסנן הצהיר כי דמותו של דוקטור פיית עתידה להופיע בסרט, ואף הביע עניין לשוב ולגלם את הדמות לאחר הופעתו ב"בלאק אדם" (2022).
בדצמבר 2025 דווח כי לוהק לגילום דמותו של ברייניאק, לאחר תהליך ליהוק שנערך בחיפוש עולמי, שבסיומו הוגדר איידינגר כמועמד המוביל לתפקיד.
ג'יימס גאן החל לעבוד על סטוריבורדים עבור הסרט כבר בסוף נובמבר 2025.
הצילומים העיקריים של הסרט עתידים להתחיל באפריל 2026 באטלנטה, ג'ורג'יה, וכן ב.
פרנק גרילו צפוי לצלם את הסצנות בהשתתפותו במשך עשרה שבועות.
מפקח האפקטים החזותיים סטפן סרֶטי עתיד לשוב לתפקידו לאחר שעבד על הסרט "סופרמן" ועל מספר סרטים קודמים של ג'יימס גאן.
הסרט עתיד לעלות לאקרנים בבתי הקולנוע בארצות הברית ב-9 ביולי 2027 בהפצת אולפני האחים וורנר.
הסרט צפוי לצאת גם בפורמט "IMAX".
איש הקציר הוא האחד עשר בסדרת ספרי "עולם הדיסק" של טרי פראצ'ט והשני בתת-סדרת הספרים העוסקת בדמותו של "מוות", דמות על-טבעית של מלאך המוות בעלת אישיות.
בספר זה מוות זוכה לחיים אחרי שהוא מפוטר מעבודתו על ידי משגיחי המציאות.
בזמן שהוא לומד על החיים דרך עבודה כקוצר בחווה שכוחת אל, החוסר במוות יוצר בעיות רבות בעולם הדיסק, ומחליפו מתגלה כרודן שלא יודע לבצע את מלאכתו כראוי.
בינתיים, וינדל פונס – מכשף שאמור למות אך נותר אל-מת בשל המחסור במוות – נלחם מול נחיל טפילים שמאיים להשתלט על אנק-מורפורק.
הספר עוסק במוות, ישות אתנומורפית על-טבעית בדמות שלד עם גלימה שחורה וחרמש, שאחראי על המוות בעולם הדיסק ולוקח את נשמות האנשים אחרי מותם.
המשגיחים של המציאות (The Auditors), רוחות חסרות אישיות העובדות בשירותו של המרחב-והזמן עזראל, מחליטים שיש לפטר את מוות מעבודתו מאחר שפיתח אישיות וחיבה כלפי בני התמותה.
מוות מוחה על פיטוריו אך נאלץ לקבלם.
הוא מקבל שעון חול וזמן קצוב לחיות, לפני שימות כאשר המוות החדש יבוא לקחת אותו.
בחייו החדשים, מוצא מוות עבודה בחווה נידחת בהרי הרמטופ ("רמת איל").
חקלאית זקנה בשם רנטה פליטוורת' מעסיקה זר גבוה ומסתורי בשם ביל דלת (במקור: Bill Door) המתגלה כמומחה בעבודת הקצירה באמצעות חרמש.
בינתיים, בכרך הסואן וההומה של אנק-מורפורק, דברים מתחילים לצאת מכלל שליטה בעקבות המחסור במוות שייקח את נשמותיהם של אלה שחייהם כבר תמו.
כוח החיים חוזר לארץ וגורם לגופות, חפצים ואף קללות לקום לתחייה.
המכשף הזקן, וינדל פונס, שהיה אמור למות בשיבה טובה (המכשפים האשפים יודעים מתי ימותו וזוכים לביקור אישי ממוות) חוזר לחיים בתור זומבי וחרף מאמציהם של חבריו המכשפים - לא מצליח לנוח על משכבו בשלום.
הוא פוגש חבורת מפלצות ואל-מתים, שהוקמה על ידי פעיל לזכויות המתים (רג נעל), ואיתם הוא יוצא לחקור את תעלומת עגלות הברזל המסתוריות שגונבות חפצים ואנשים מהעיר ומושכות אותם אל עבר מבנה מסתורי העשוי זכוכית ושיש (פארודיה על קניונים מודרניים).
בינתיים, יומו של ביל דלת קרב, אחרי שהקריב את חייו על מנת להציל ילדה קטנה, ומסתבר לו שהוא אינו רוצה למות.
רנטה, המתוודעת לזהותו האמיתית, עוזרת לו להכין את עצמו למאבק נגד המוות החדש.
מוות - שמלא בחימה וסלידה מדרכו של יורשו החובש כתר, חובב דרמה וחסר כל חמלה אנושית - מחליט לקחת על עצמו מחדש את התפקיד ולסדר את כל הבלאגן שנוצר.
לשם כך, עליו להביס את המוות החדש והמקצרה האוטומטית של סימנל, ולטפל במשגיחים של המציאות.
התופעה גרמה לגל קטן של ספרים ופרשנויות שטענו כי מדובר בתופעה על-טבעית או ביצורים מן החלל החיצון.
עם זאת, היו שהסבירו את דיווחי העדים בהיתקלות בבעלי כנף שלא היו מוכרים להם, שניתנו לה פרשנויות מוטעות.
על "איש העש", ששמו ניתן לו בעקבות סדרת הטלוויזיה "באטמן", דווח לראשונה ב-12 בנובמבר 1966. חמישה אנשים שהיו עסוקים בחפירה בבית קברות באזור קלנדנין שבמערב וירג'יניה סיפרו כי ראו "יצור חום בדמות אדם עם כנפיים", שעלה מאחורי העצים שבקרבתם ועף מעל לראשיהם.
היתקלות זו פורסמה רק לאחר שדיווחים על אירוע אחר נפוצו בכלי התקשורת המקומיים.
בליל ה-15 בנובמבר, בעת נסיעה ברכב, הבחינו ארבעה צעירים מפוינט פלזנט, רוג'ר ולינדה סקארברי וסטיב ומארי מאלאט, בשני אורות אדומים בוהקים בצד הדרך, סמוך למפעל טי.אן.טי.
הם עצרו את המכונית והזדעזעו לגלות שהאורות היו עיניים אדומות ובוהקות של חיה גדולה, "בצורת אדם, אבל גדולה יותר, בגובה שש וחצי או שבע רגל, בעלת כנפיים מקופלות מאחורי גבה", לפי תיאורו של רוג'ר סקארברי.
מפוחדים, נסעו משם הארבעה לכיוון כביש מספר 62. כאשר הגיעו לכביש היציאה ראו שוב את היצור, עומד על גבעה ליד הכביש.
הוא פרש את כנפיו ועף, והחל (כך סיפרו) לעקוב אחר המכונית עד לפאתי העיר.
הם דיווחו על המקרה לסגן מילארד האלסטיד, שאמר לאחר מכן "אני מכיר את הילדים האלה כל חייהם.
הם מעולם לא היו מעורבים באף צרה והם היו מבוהלים כהוגן באותו הלילה.
הוא עקב אחר המכונית של רוג'ר סקארברי בדרך חזרה למקום המפגש הראשון, אבל לא מצא שום זכר ליצור המוזר.
בלילה הבא, ב-16 בנובמבר, יצאו אנשי המחוז, חמושים, לסרוק את האזור מסביב למפעל כדי לאתר את הגורם לדיווח.
בני הזוג וומסלי ומרסלה בנט והתינוקת שלה נסעו ברכבם לבקר את חבריהם, בני הזוג תומאס, שגרו בקרבת המפעל.
כשחזרו למכוניתם הבחינו בדמות מאחורי מכוניתם החונה.
גברת בנט אמרה שזה נראה כאילו שהדמות שכבה, ואט אט קמה מהארץ, היא הייתה אפורה וגדולה עם עיניים אדומות בוהקות.
בזמן שוומסלי חייג למשטרה, היצור טיפס על המרפסת והתבונן בהם דרך החלון.
ב-24 בנובמבר טענו ארבעה אנשים שראו את היצור עף באוויר מעל למפעל חומרי הנפץ.
בבוקר ה-25 בנובמבר אמר תומאס יורי, שנסע על כביש מספר 62 צפונית למפעל, שראה את היצור עומד בשדה לצד הדרך ואז פרש את כנפיו, עף והחל לעקוב אחרי מכוניתו בעוד שהוא מיהר לפוינט פלזנט כדי לדווח על כך לשריף.
גברת רות' פוסטר מצ'ארלסטון שבמערב וירג'יניה דיווחה שב-26 בנובמבר ראתה את איש העש עומד בגינה שלה, אבל הוא נעלם כשגיסה יצא מהבית לבחון אותו.
בבוקר ה-27 בנובמבר טענה אישה צעירה שהיצור רדף אחריה ליד מייסון שבמערב וירג'יניה, ושני ילדים דיווחו שראו אותו שוב באותו הלילה ברחוב אלבאנס.
במהלך 1967 היו דיווחים נוספים על מפגשים עם "איש העש", אבל אלו פסקו לאחר זמן קצר, ולא התחדשו מאז.
בגיליון מרץ / אפריל 2002 של המגזין Skeptical Inquirer נטען שההסבר הסביר ביותר להיתקלויות הם עדי ראייה נרגשים שהתבלבלו בין תנשמת למפלצת מכונפת.
אחרים טענו שהמועמד הסביר ביותר הוא לילית אפורה, הינשוף הגדול ביותר שנמצא במערב וירג'יניה.
הלילית האפורה, מבקרת חורפית נדירה ב-48 המדינות הדרומיות של ארצות הברית, היא הינשוף הגדול ביותר בצפון אמריקה, וייתכן שהוא הדמות המסתתרת מאחורי המפגשים עם איש העש.
אפשרות אחרת היא טעות בזיהוי של עגור מקומי.
לעגורים יש כתמים אדומים מסביב לעיניהם.
מפגש עם עגור מקומי או לילת אפורה במערב וירג'יניה הוא דבר נדיר, אבל אפשרי.
הול, בספרו "ציפורי הרעם" (Thunderbirds), מצטרף לתאוריית הינשוף, ומציג זן ענק של ינשופים שלטענתו נראה באזור למעלה ממאה שנים.
על תופעת איש העש נכתבו ספרים אחדים, והיא זכתה לכמה וכמה הסברים הקושרים אותה לתופעות על טבעיות.
כמה מההסברים שניתנו לתופעת ספרינג הילד ג'ק (מין שד שהיה נוכח בפולקלור האנגלי במהלך התקופה הוויקטוריאנית) יכולים להתאים גם לאיש העש.
הספר היווה בסיס לסרט שיצא בשנת 2002 בכיכובו של ריצ'רד גיר ובבימוי של מארק פלינגטון.
ג'ף וומסלי חיבר את הספרים המקיפים ביותר על תופעת איש העש.
בספרו משנת 2002 Mothman: The Facts Behind the Legend (שנכתב עם דוני סרג'נט ג'וניור), ליקט וומסלי קטעי עיתונות ישנים, היסטוריה מקומית, וראיונות עם עדי ראייה.
בספרו השני (Mothman: Behind the Red Eyes 2005), ראיין וומסלי כתריסר עדי ראייה, ונתן להם לתאר בשפתם את שראו – לפעמים בסתירה למה שדווח קודם בחדשות ובספרים אחרים.
וומסלי נמנע מלהביע את דעתו על העדויות.
לורן קולמן, בספרו משנת 2002 Mothman and Other Curious Encouters (המתמקד בפרטים של חקירה בתחום הקריפטוזואולוגיה) תומך בדעתו של קיל שלפיה איש העש הוא, כביכול, סוג של שד.
קולמן כתב לראשונה על "מוזרי הכנף" (winged weirdies) בכתבות שונות ובספרו משנת 1978 Creatures of the Outer Edge.
גריי ברקר, מחבר הספר They Knew Too Much About Flying Saucers, שעסק גם בתופעת איש העש, קישר בין תופעת איש העש ובין קבוצה של אנשים המכונים "אנשים בשחור", שבאו לבתי האנשים באזור ושאלו אותם שאלות על דברים שהם ראו.
המפגשים עם איש העש שימשו כבסיס לגזע החוצני במשחק Dark Matter.
לאחר מכן היה להם תפקיד בעלילה של ההרפתקאה הבאה במשחק The killing Jar.
הם גם כיכבו כמפלצות במשחק d30 Menace Manual שבו הם נקראו Mothfolk.
גרסה פחות מאיימת של איש העש מופיעה במשחק שמיועד לפלייסטיישן 2 Shin Megami Tensei 3:Nocturne.
במשחק Castlevania: Dawn of Sorrow for Nintendo DS, איש העש הוא אחת משלוש מפלצות המבוססות על קריפטוזואולוגיה, המוצג כיצור שעיר ושחור בצורת לב בעל כנפיים ועיניים גדולות.
איש העש מופיע רק אם השחקן מפעיל זרקור עוצמתי בעזרתו של ברק, בתור בדיחה על נטייתו של העש להימשך לאור.
לעלילת הסיפור של סדרת המשחקים Silent Hill יש דמיון עם כמה מאפיינים של האגדה על איש העש.
לדוגמה, הגשר המתמוטט במשחק הראשון בסדרה הוא כנראה אזכור לגשר הכסף של פוינט פלזנט.
בנוסף, השמות של שתי הערים מאוד דומים.
עלילת המשחק Vampire: The Masquerade כוללת את איש העש.
במשחק, איש העש זוהה כחבר בשבט Gangrel, וחזה מספר אירועים עתידיים, כולל ההתנקשות בחיי רוברט קנדי.
אחד מאויביו של באטמן הוא העש ההורג שמזכיר במיוחד את איש העש.
בנוסף, הוא גם אויב של הטיטאנים הצעירים.
אחת מדמויות המשנה ברומן הגרפי השומרים הוא גיבור-על המכונה "איש העש".
בפרק בסדרה תיקים באפלה שנקרא Detour, הסוכן מולדר מטפל במפגשים עם יצורים אדומי עיניים הנקראים אנשי העש בפוינט פלזנט.
הסוכנת סקאלי שואלת אותו בציניות אם התיק מתויק לצד The Cockroach That Ate Cincinnati (שיר של שנות השישים).
בסדרה "בובספוג" איש העש הוא האויב של איש הים ונער הפלא.
דיב, מסדרת הסרטים המצוירים זים הפולש, שייך לקבוצה של חוקרי מקרים על טבעיים הידועים בשם Swollen Eyeball Network.
הכינוי של דיב הוא איש העש.
הדמות ארתור מהסרט The Tick, לבש "חליפת עש".
ארתור היה בן הברית של גיבור העל The Tick.
בשנת 2010 יצא סרט הטלוויזיה איש העש" , שביים שלדון וילסון.
במרכז העלילה קבוצת חברים המנסים להסתיר את נסיבות מותו של חבר משותף, ונרדפים על ידי ישותו המרושעת של איש העש.
בשנת 2002 יצא לאקרנים הסרט נבואות איש העש העוסק בתופעה.
בסרט מככב ריצ'רד גיר, והוא הופק על פי ספרו של ג'ון קיל הנושא את אותו השם.
בסרט "מפלצות נגד חייזרים" מוצגת דמות איש העש כזחל ענק שמשתנה לפרפר לקראת סיום הסרט.
בראשית שנת 2022 החלה הפקת סרט אימה אמריקאי בשם "איש העש", בבבימויו של ג'ושוע ברוקר.
זהו סרט פאונד פוטג', שעלילתו עוסקת באישה היוצאת להתחקות אחר נסיבות היעלמו של אחיה, וחשיפת האמת מובילה אותה לעימות עם איש העש.
איש הנצח: החיפוש אחר נקמה הוא סרט אנימה מסוגת הפעולה של הבמאי המצליח יושיאקי קוואג'ירי (ג'וביי- סיפורי נינג'ת הרוח) שיצא בשנת 2007. התסריטאי הוא דויד אברמוביץ, אשר כתב גם את התסריט לסדרת "איש הנצח" ולסרט ההמשך "איש הנצח: המקור".
הסרט הוא המשך לסדרת סרטי איש הנצח העוסקת במשפחת מקלאוד בת-האלמוות.
הוא עוסק בלוחם הסקוטי בן האלמוות קולין מקלאוד בניו יורק העתידנית, השקועה במים, כשרק מבצר אחד עדיין עומד בה.
מקלאוד מחפש אחר מרקוס אוקטביוס, בן-אלמוות אחר אשר הרג את אהובתו לפני מאות שנים, כדי לנקום בו.
ברם, הוא ניצב בפני בעיה מוסרית: הוא אומנם מבקש לתבוע את נקמתו באוקטביוס, אך מנגד ניצבים האנשים המעטים ששרדו במה שנשאר מניו יורק, המשוועים לעזרתו, לאחר שאוקטביוס מאיים לשחרר מגפה על העיר.
מקלאוד חייב להחליט באיזו דרך ילך: הנקמה או ההושעה.
בדומה לסיפורי איש הנצח הקודמים, גם כאן מתוארים עלילותיו של הגיבור במרוצת שנות חייו.
אך, בניגוד להם, "איש הנצח: החיפוש אחר נקמה" שם דגש על המרדף הבלתי פוסק של קולין מקלאוד אחר מרקוס אוקטביוס וכישלונותיו הרצופים לחסלו.
בכך יושיאקי קוואג'ירי מראה כי בכל תקופת חיים מקלאוד נדון להכשל מאחר שאיבד את הסיבה האמיתית לנקמה, שזו כוחה של האהבה.
בכל תקופת חיים מקלאוד פוגש דמות נשית שאין הוא מייחס לה חשיבות.
אך כאשר נודע לו כי אותה דמות היא למעשה גלגול נשמתה של אהובתו המתה, העניינים מקבלים תפנית.
איש הקש הוא סרט מתח משנת 2006, אשר בוים ונכתב על ידי ניל לביוט.
הסרט הוא חידוש של הסרט הבריטי בעל אותו השם משנת 1973. בסרט מככבים ניקולס קייג' ואלן בורסטין.
העלילה דומה מאוד לסרט של 1973, אך ישנם כמה שינויים.
השריף אדוארד מוליס (ניקולס קייג'), מגיע לסאמרזייל- אי קטן בצפון-מערב ארצות הברית.
זאת בעקבות מכתב שקיבל מארוסתו לשעבר - ווילו וודוורד (קייט ביהן), ובו נודע לו על היעלמותה של בתם רואן.
במהלך החקירה הוא מגלה כי תעלומה גדולה בהרבה קיימת בקהילת האי הקטנה, העוסקת בפולחן שבו נהוג להביא לכפר כל שנה גבר ולהכניס אותו לפסל גדול מקש בצורה של בן אדם ולהעלות אותו ואת הפסל באש.
ניקולס קייג' - אדוארד מאלוס
אלן בורסטין - האחות סאמרסיזל
פרנסס קונרוי - ד"ר מוס
מולי פרקר - האחות רוז/האחות ת'ורן
לילי סובייסקי - האחות האני
דיאן דלאנו - האחות ביץ'
איש הקובייה הוא ספר שנכתב על ידי הסופר ג'ורג' קוקרופט ב-1971 תחת שם העט "לוק ריינהרט".
הספר מספר את סיפורו של פסיכיאטר שמתחיל לקבל החלטות בחייו באמצעות הטלת קובייה, ומפורסם בחתרנות שלו, בגישתו האנטי-פסיכולוגית ובכך שהוא שיקף רעיונות שהיו נפוצים בתחילת שנות ה-70. על עטיפת הספר נכתב "ספר זה יכול לשנות את חייך", מה שזירז את הפיכתו לספר קאלט מודרני.
עקב טבעו החתרני של הספר וקיומם של פרקים העוסקים בנושאים שנויים במחלוקת כגון אונס, רצח וניסיונות מיניים שונים, הוא נאסר לפרסום במספר מדינות.
הספר מספר את סיפורו של פסיכיאטר בשם לוק ריינהרט המרגיש משועמם ולא מסופק מחייו, וכתוצאה מתחיל לקבל החלטות שונות בחייו באמצעות הטלת קוביות.
עם התקדמות העלילה הגיבור נעשה משועבד לחלוטין להחלטות הקובייה, ובחייו מתחילים להופיע מקרי אונס, רצח, "מסיבות קובייה", התפרצות מחלות נפש, ומלחמה בתאגידים אמריקאים.
בספר יש תיאור של היווצרות כת סביב הגיבור ומחקרו הפסיכולוגי, כגון תוכניתו "להזדיין ללא פחד בשביל הנאה ורווח".
הרעיון שעומד בבסיס הפסיכולוגיה של חיי קוביות הוא ריבוי הרצונות המנוגדים שיש באדם.
מצב זה, בו תכתיבי החברה והציפיות שלה מהאינדיבידואל מדכאות חלק גדול מדחפיו ורצונותיו, גורם לאומללות, שעמום, תסכול ורגשות-אשמה.
חיי הקוביות אינם ניהליזם, כפי שנהוג לטעות ולחשוב, מכיוון שהאפשרויות שניתנות לקובייה הן ביטוי לאישיותו של האדם המטיל את הקובייה.
הקובייה מעניקה זכות קיום לאפשרויות שהאדם לעולם לא היה מרשה לעצמו לממש, מטעמים חברתיים שונים.
הקובייה, אשר מעניקה ביטוי לנפש רבת הפנים, מסירה מעל האדם את כובד ההחלטה ומשחררת אותו לחופשי, ובזה עיקר כוחה.
מאפיין זה, שבו האדם כפוף לחוקים שרירותיים הנוטלים ממנו את זכות הבחירה והשיפוט, מקביל למעשה לדתות הממוסדות שבהן חברים מאות מיליוני אנשים.
כך, שאם מעניק האדם סיכוי של 1 מ-6 לפיתוי אשת חברו, הרי 1/6 מאישיותו רוצה בכך, והקובייה מעניקה לפן זה באישיותו מימוש וקיום, אם בחרה שיעשה את המעשה ואם לאו.
עצם העלאת האפשרות למישור המעשי, מסוגלת להקל על בעיות הנפוצות בחברה המערבית כגון שעמום, תסכול, הדחקה וכניעה מוחלטת לתכתיבי החברה.
איש השנה הוא תואר לא רשמי הניתן אחת לשנה על ידי כתב עת או ארגון, לאדם הבולט באותה שנה, באופן כללי או בתחום מסוים (כגון "איש השנה במוזיקה" או ספורטאי השנה).
הבחירה נעשית על ידי צוות מומחים של הארגון הבוחר, או על ידי הציבור.
ההכתרה הנודעת ביותר בתואר "איש השנה" היא איש השנה של השבועון טיים.
בעקבות השבועון "טיים", השבועון הישראלי "העולם הזה", שהכתיר מדי שנה את איש השנה של "העולם הזה" (העיתון נסגר ב-1993).
ירחון משוב חקלאות מכתיר בכל שנה את איש השנה בחקלאות.
עיתון הכלכלה גלובס נוהג להכתיר את איש השנה בכלכלה.
איש הנצח הוא זיכיון טלוויזיה וקולנוע שהחל בסרט הפנטזיה איש הנצח משנת 1986 בכיכובו של כריסטופר למברט.
למברט גילם את קונור מקלאוד, איש הנצח, אחד מבני האלמוות שנולד בהיילנדס הסקוטיים במאה ה-16. במשך השנים, הופקו תחת המותג "איש הנצח" ארבעה סרטי קולנוע, סרט טלוויזיה אחד, שתי סדרות טלוויזיה, סדרת אנימציה, סדרת רשת פלאש, סרט אנימה, 14 נובלות ספרותיות וספרי קומיקס נלווים.
הסרט יצא לאקרנים ב-7 במרץ 1986 בבימויו של ראסל מולקאי , והיה לראשון הסרטים שהובילו את הזיכיון.
משפט הפתיחה שהוביל את הפרסום לסרט היה "יכול להיות רק אחד" ("There can be only one").
הסרט מביא שורה של פלשבקים המציגים את ההיסטוריה המוקדמת של קונור מקלאוד כבן לשבט מקלאוד, ובונה את העלילה עד לכדי גורלו הסופי כאחד מאחרוני אנשי האלמוות.
קונור לומד על קיומם של בני אלמוות נוספים באמצעות מורה דרך בשם חואן סאנצ'ז ווילה-לובוס רמירז (בגילומו של שון קונרי).
לפי חוקי בני האלמוות, בן אלמוות יכול למות רק על ידי עריפת ראשו, ובני אלמוות נלחמים זה כנגד זה במעין פולחן של קרב יחיד עד לרגע "ההתאספות" ("The Gathering"), שבו מספר אנשי הנצח הנותרים יילחמו יחדיו והמנצח ייקח את "הפרס", שעד כמה שידוע, מדובר בידע וכוח אולטימטיביים.
ההתאספות מתרחשת בניו יורק של ימינו, כאשר מקלאוד מוצא עצמו מתאהב למרות כל ניסיון להתנתק מבני האדם וממערכות יחסים, וניצחונו הסופי על קורגן (בגילומו של קלנסי בראון), בן אלמוות רע ואכזר שאחראי למותם של רמירז ואחרים במשך שנות ההיסטוריה.
הסרט לא הצליח בקופות אבל זכה להצלחה רבה כאשר זה יצא בווידאו ונחשב לסרט פולחן.
הסרט השני יצא לאקרנים ב-1 בנובמבר 1991, בבימויו של ראסל מולקאי .
בישראל הופץ הסרט תחת השם "גיבורים מעולם אחר".
העלילה מתרחשת בשנת 2024, עם פלשבקים לאירועים שקרו ב-1999, כמו גם עבר רחוק יותר בכוכב בשם זייסט.
מקלאוד מתכנן מגן אנרגיה על-מנת להגן על כדור הארץ לאחר ששכבת האוזון החלה להתפורר.
אך העננים האדומים הכבדים של המגן גורמים ליאוש ניכר בקרב בני האדם, היות שהם חוסמים את אור השמש.
המגן נופל לידיה של חברה שמטילה מיסים גבוהים על השימוש בו תמורת רווח אישי.
מקלאוד מוצג כאן כאדם בא בימים, כאשר התמותה שלו היא כתוצאה מזכייה ב"פרס".
לאחר שבני אלמוות מגיעים מכוכב זייסט על מנת להורגו, שבים אליו כוחותיו האלמותיים.
סרט זה מציע גרסה שונה למקורם של אנשי הנצח, שנמצאים בגלות על כדור הארץ לאחר שגורשו מכוכב זייסט.
בסתירה למסופר בסרט הראשון, שבו מקלאוד הכיר את רמירז בסקוטלנד של שנת 1541, רמירז ומקלאוד היו חברים עוד מלפני גירושם מכוכב זייסט.
זוהי הסיבה העקרית להפיכתו של הסרט לכישלון עצום בקרב המעריצים והמבקרים.
הבמאי ראסל מלקאהי יצר במקור גרסה נאמנה יותר לסרט, אך בהתערבות האולפנים יצאה הגרסה הקולנועית שמלקאהי לא רצה לקחת חלק בה, ואף ניסה לשים את חותם הבמאי "אלן סמית'י" במקום שמו (שם פיקטיבי המסמל את מחאתו של הבמאי על התוצר הסופי של סרטו).
אולם, מכיוון שמלקאהי לא היה חבר באיגוד הבמאים, צורף שמו.
בשנת 2001 יצאה גרסת DVD בשם "Renegade Version", שכוללת את הסרט כפי שראסל מלקאהי התכוון לה.
הגרסה המלאה הציגה את עלילת כוכב זייסט כהיסטוריה עתיקה מאוד של כדור הארץ, דבר התואם יותר את רוח הסרט הראשון בסדרה וכן סדרת הטלוויזיה.
בשנת 2004 יצאה מהדורה מיוחדת הכוללת תוספות גרפיקה ממוחשבת חדשות.
למרות שהגרסה הזאת תקנה כמה טעויות מהסרט המקורי, היא עדיין סבלה מאותן בעיות תסריטאיות.
הסרט השלישי, שנקרא גם איש הנצח: המימד האחרון (Highlander: The Final Dimension), יצא ב-25 בנובמבר 1994. הסרט סותר את הסרט השני ואת סדרת הטלוויזיה ולמעשה מהווה המשך ישיר לסרט הראשון.
זהו הסרט האחרון בזיכיון שעוקב אחרי דמותו של קונור מקלאוד.
מקלאוד נלחם כנגד לוחם שהחמיץ את ההתאספות משום שהיה קבור במערה הנמצאת באדמה קדושה.
הלוחם, קיין (מגולם על ידי השחקן מריו ואן פיבלס) הוא אמן אשליות, מה שמאפשר לו ליצור דימויים כוזבים לצורך הטעיית אויביו.
קונור, שחי עם בנו המאומץ, האמין שהוא בן האלמוות האחרון שנותר, וחייב לחזור לניו יורק כדי לסיים את מה שהתחיל.
הסרט השלישי היה יותר נאמן לסרט הראשון מאשר קודמו אבל קיבל ביקורות שליליות על כך שהוא משחזר את עלילת הסרט הראשון.
הסרט הרביעי, שיצא לאקרנים ב-1 בספטמבר 2000, מאחד דמויות מהסרט הראשון וכן מסדרת הטלוויזיה.
העלילה מתמקדת בדאנקן מקלאוד (מגולם על ידי השחקן אדריאן פול) כאשר הוא מתמודד כנגד ג'ייקוב קֵל, בן אלמוות יריב שאוסף חבורת לוחמים בני אלמוות.
קל, שמחזיק באיבה עתיקה נגד קונור מקלאוד, רוצח את אהוביו ואינו שומר על מסורת הקרב היחיד.
קונור מצידו ניסה לחמוק מהמשחק בכך שבמשך שנים נחבא במצודת "צופים" הידועה בשם "המקלט", אך גם הוא וגם דאנקן חייבים להתמודד מול האיום החדש, שאף אחד מהם לבדו לא יוכל לו.
הסרט היה שיפור בניגוד לשני הסרטים הקודמים אבל למרות זאת קבל ביקורות קשות, כאשר יצאה גרסת הבימוי ל-DVD היא קיבלה ביקורות טובות יותר מאשר הקרנתו בקולנוע.
הסרט החמישי בסדרה, שהוקרן בערוץ Sci Fi Channel ב-15 בספטמבר 2007, מביא את סיפורם של דאנקן מקלאוד ומספר בני אלמוות נוספים הנמצאים בחיפוש אחר מקור הכוח של אנשי הנצח, וכן הוא מפרש לראשונה את משמעות "המשחק" בין בני האלמוות ואת המונח "יכול להיות רק אחד".
הסרט בעצם מתעלם מהסרטים הקודמים ותוכנן להיות הראשון בטרילוגיית סרטים חדשה, אך עקב שהסרט היה כישלון ביקורתי ועלות הפקתו הנמוכה הרעיון נגנז.
סדרות הספין אוף מתחלקות לשתי קטגוריות: אלה הממשיכות את קו הזמן שהותווה בסרט הראשון וממשיך לתוך סדרת הטלוויזיה, ואלה המציגות קו זמן חדש ושאינו מסתמך על אירועים קודמים.
קו הזמן של סדרת הטלוויזיה
הסדרה "איש הנצח" (Highlander: The Series) החלה את שידורה ב-3 באוקטובר 1992 ונמשכה כשש עונות עד ל-16 במאי 1998. העלילה עוקבת אחר דאנקן מקלאוד, בן השבט הצעיר של קונור מקלאוד, שגם הוא בן אלמוות.
קונור עצמו הופיע בפרק הראשון כדי לספק המשכיות.
הסדרה מציגה את חבורת "הצופים", בדמותו של ג'ו דוסון (השחקן ג'ים ביירנס), שתפקידם הבלעדי היה לתעד ולהתחקות אחר אנשי הנצח לאורך ההיסטוריה.
הסדרה גם מציגה ומרחיבה את המיתולוגיה האופפת סביב בני האלמוות.